《木平像吾友宣老所藏宣示寂久矣余因归朱方遇》
宋代·吴则礼

布袜元不破，霜雪遮头颅。
政自要老丑，肯剃颔底须。
经卷聊关身，帐座种种无。
安用古铜瓶，捉以高鼻奴。
草鞋挂龙床，九州一蚍蜉。
如何是木平，初落斤斧欤。
庞眉宣道人，缅想骨已枯旧炊玉粒饭，
洗钵独我呼。跛跛迁臣归，
饥面黧且癯。至今说法处，
井索缠辘轳。唐时李卫公，
铸铁为浮图。此塔有坏灭，
是事端勿渝。

作者简介：吴则礼 公元？年至一1121年字子副，富川（一作永兴，今湖北阳新）人。生年不详，卒于宋徽宗宣和三年。以父荫入仕。会为军器监主簿，因事谪荆州。官至直秘阁，知虢州。工诗，与唐庚、曾纡、陈道诸名士唱和。晚年居豫章，自号北湖居士。则礼著有北湖集十卷，长短句一卷，《书录解题》并傅于代。